
BIROUL  PERMANENT  

AL 

CAMEREI DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru modificarea şi completarea unor acte normative, trimis spre dezbatere în fond, cu adresa       nr. PL-x 544 din 2 noiembrie 2009, înregistrată sub nr. 22/609 şi, respectiv 21/305 din            3 noiembrie 2009, Camera Deputaţilor fiind Cameră decizională.
În raport cu obiectul şi conţinutul său, ce vizează modificarea unor legi organice, iniţiativa legislativă face parte din categoria legilor organice.

                      PREŞEDINTE                                         PREŞEDINTE                                                                                                                                                                                                                                                                                           
                     Viorel ŞTEFAN                                       Mihai TUDOSE               



                                                      PARLAMENTUL  ROMÂNIEI

                                                                CAMERA DEPUTAŢILOR

	 COMISIA PENTRU BUGET, 

         FINANŢE ŞI BĂNCI

            Nr. 22/609

	
	COMISIA PENTRU POLITICĂ ECONOMICĂ,

REFORMĂ ŞI PRIVATIZARE

            Nr. 21/305

            Bucureşti, 31.03.2010

            PL-x  544/2009


RAPORT COMUN 

asupra proiectului de Lege pentru modificarea şi completarea unor acte normative

                    În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci şi Comisia pentru politică economică, reformă şi privatizare au fost sesizate, spre dezbatere, în fond, cu proiectul de Lege pentru modificarea şi completarea unor acte normative, trimis cu adresa nr. PL-x 544 din 2 noiembrie 2009, înregistrată sub nr. 22/609 şi, respectiv 21/305 din 3 noiembrie 2009.


Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.



Senatul, în calitate de primă Cameră sesizată, a respins proiectul de lege în şedinţa din 27 octombrie 2009.

Consiliul Legislativ a avizat favorabil iniţiativa legislativă cu observaţii şi propuneri, conform avizului nr.586 din  2 iunie 2009.

Comisia juridică, de disciplină şi imunităţi a avizat favorabil proiectul de lege, conform avizului  nr. 31/995 din                      24 noiembrie 2009. 

     Comisia pentru muncă şi protecţie socială a avizat favorabil iniţiativa legislativă cu observaţii, conform avizului                 nr. 27/579 din 24 noiembrie 2009. 

Proiectul de lege supus dezbaterii are ca obiect de reglementare modificarea şi completarea unor acte normative, respectiv Legea nr. 32/2000 privind activitatea de asigurare şi supravegherea asigurărilor, cu modificările şi completările ulterioare, a Ordonanţei de urgenţă a Guvernului nr.50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, aprobată cu modificări şi completări prin Legea nr. 313/2005 şi a Ordonanţei de urgenţă a Guvernului nr. 25/2002 privind aprobarea Statutului Comisiei Naţionale a Valorilor Mobiliare, aprobată cu modificări prin Legea nr. 514/2002, cu modificările şi completările ulterioare. Necesitatea adoptării prezentei iniţiative legislative constă în transpunerea în practică a clauzelor agreate cu Banca Mondială în contextul Împrumutului pentru politici de Dezvoltare 2009 (WB Development Policy Loans – DPL), precum şi a recomandărilor formulate de Raportul Larosière, document care urmăreşte întărirea aranjamentelor de supraveghere din cadrul tuturor sectoarelor financiare ale Uniunii Europene, în scopul stabilirii unui sistem european de supraveghere mai eficient, integrat şi sustenabil.
     În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, proiectul de lege a fost examinat în şedinţa din 31 martie 2010. 

     La lucrările celor 2 Comisii au participat, în calitate de invitaţi, din partea Ministerului Finanţelor Publice, doamna Boni Cucu – director şi doamna Magdalena Ioniţă – şef serviciu, iar din partea Comisiei de Supraveghere a Sistemului de Pensii Private (CSSPP),   doamna Adina Dragomir – director.

     La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi toţi deputaţii, iar din numărul total de 35 membri ai Comisiei pentru buget, finanţe şi bănci au participat la dezbateri  28 deputaţi. 

În urma examinării proiectului de lege şi a opiniilor exprimate, membrii celor două Comisii au hotărât, cu majoritate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea unor acte normative, cu amendamentele admise, care sunt redate în Anexa la prezentul raport.
          În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea unor acte normative, în forma prezentată de iniţiator.
     În raport cu obiectul şi conţinutul său, ce vizează modificarea unor legi organice, iniţiativa legislativă face parte din categoria legilor organice.

             PREŞEDINTE                                                                            PREŞEDINTE
            Viorel ŞTEFAN                                                                          Mihai TUDOSE                                                                          

             SECRETAR                                                                                 SECRETAR

              Iuliu NOSA                                                                                Horia GRAMA                                                                                    

Consilieri  parlamentari

Mariana Bărdiţă  

Anca Chiser
  ANEXĂ

Amendamente admise

În urma dezbaterii, Comisiile propun adoptarea proiectului de lege cu următoarele amendamente:

	Nr. crt.
	Text propus                                                      
	Amendamente propuse
	Motivare 

	1.
	Titlul legii:

LEGE

pentru modificarea şi completarea unor acte normative
	Nemodificat 
	

	2.
	Art.I. – Legea nr. 32/2000 privind activitatea de asigurare şi supravegherea asigurărilor, publicată în Monitorul Oficial al României, Partea I nr. 148 din 10 aprilie 2000, cu modificările şi completările ulterioare, se modifică şi se completează după cum urmează:
	Nemodificat 
	

	3.
	1. La articolul 4, alineatele (2) şi (8), precum şi literele b), d) şi f) ale alineatului 16 se modifică şi vor avea următorul cuprins: 

„(2) Comisia de Supraveghere a Asigurărilor este autoritate administrativă autonomă, de specialitate, independentă, autofinanţată, cu personalitate juridică, cu sediul în municipiul Bucureşti, care îşi exercită atribuţiile potrivit prevederilor prezentei legi.”
	Nemodificat 

Nemodificat 
	

	
	„(8) Numirea membrilor Consiliului Comisiei de Supraveghere a Asigurărilor se face de pe lista comună propusă de Comisia pentru buget, finanţe, activitate bancară şi piaţă de capital din Senat şi Comisia pentru buget, finanţe şi bănci din Camera Deputaţilor, selectaţi exclusiv pe baza criteriilor de calificare profesională.”
	Nemodificat 
	

	
	„b) să nu fie senatori, deputaţi sau membri ai vreunui partid politic pe perioada exercitării mandatului;

d) să nu fie membri în consiliile de administraţie sau în comisiile de cenzori ale persoanelor juridice, subiecte ale supravegherii Comisiei de Supraveghere a Asigurărilor, sau acţionari semnificativi ai acestora, atât ei cât şi membrii familiilor lor până la gradul al 3-lea;

f) să nu aibă cazier judiciar şi fiscal.”
	Nemodificat 
	

	4.
	2. La articolul  4, după litera h) de la alineatul (16) se introduce o nouă literă, lit. g), cu următorul cuprins:

„g) nu pot fi soţi şi nici rude ori afini până la gradul al treilea cu Preşedintele României, preşedinţii Camerelor Parlamentului şi membrii Guvernului”;
	2. La articolul  4, după litera h) a alineatului (16) se introduce o nouă literă, lit. g), cu următorul cuprins:

„g) nu pot fi soţi şi nici rude ori afini până la gradul al treilea cu Preşedintele României, preşedinţii Camerelor Parlamentului şi membrii Guvernului”;
	

	5.
	3. La articolul 4, după alineatul (181) se introduce un nou alineat, alin. (182), cu următorul cuprins:

„(182) Cheltuielile de judecată ocazionate de procedurile judiciare iniţiate împotriva persoanelor prevăzute la alin. (181) se suportă de către Comisia de Supraveghere a Asigurărilor urmând a fi recuperate, după caz, de la persoana care a căzut în pretenţii.”
	Nemodificat 
	

	6.
	4. La articolul 8, după alineatul (4) se introduce un nou alineat, alin. (5), cu următorul cuprins:

„(5) În îndeplinirea atribuţiilor sale Comisia de Supraveghere a Asigurărilor, precum şi personalul acesteia, nu vor solicita sau primi instrucţiuni de orice natură de la nicio instituţie sau autoritate publică.”
	Nemodificat 
	

	7.
	5. La articolul 42, alineatele (1) şi (2) se modifică şi vor avea următorul cuprins:

„(1) În toate aspectele privind organizarea şi funcţionarea Comisiei de Supraveghere a Asigurărilor precum şi reglementarea activităţii de asigurare şi reasigurare se aplică prevederile prezentei legi.”

„(2) Orice dispoziţii legale referitoare la organizarea şi funcţionarea Comisiei de Supraveghere a Asigurărilor şi la activitatea de  asigurare/reasigurare sunt administrate de Comisia de Supraveghere a Asigurărilor.”


	5. La articolul 42, alineatele (1) şi (2) se modifică şi vor avea următorul cuprins:

„Art. 42 - (1) În toate aspectele privind organizarea şi funcţionarea Comisiei de Supraveghere a Asigurărilor precum şi reglementarea activităţii de asigurare şi reasigurare se aplică prevederile prezentei legi.”

„(2) Orice dispoziţii legale referitoare la organizarea şi funcţionarea Comisiei de Supraveghere a Asigurărilor şi la activitatea de  asigurare/reasigurare sunt administrate de Comisia de Supraveghere a Asigurărilor.”


	Tehnică legislativă

	8.
	Art.II. – Până la intrarea în vigoare a legii unitare de salarizare a personalului din sectorul public, drepturile de natură salarială ale personalului Comisiei de Supraveghere a Asigurărilor sunt cele stabilite potrivit reglementărilor legale în vigoare.
	     Se abrogă
	Este reglementat prin Legea nr. 330/2009 privind salarizarea unitară a personalului plătit din fonduri publice publicată în Monitorul Oficial al României nr. 762/2009.

	9.
	Art.III. – Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, publicată în Monitorul Oficial al României, Partea I nr. 509 din 15 iunie 2005, aprobată cu modificări şi completări de Legea nr. 313/2005, se modifică şi se completează după cum urmează:
	Art.III. – Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, publicată în Monitorul Oficial al României, Partea I nr. 509 din 15 iunie 2005, aprobată cu modificări şi completări prin Legea nr. 313/2005, se modifică şi se completează după cum urmează:
	Tehnică legislativă

	10.
	1. La articolul 1, alineatul (2) se modifică şi va avea următorul cuprins:

„(2) Comisia de Supraveghere a Sistemului de Pensii Private, denumită în continuare Comisia, este autoritatea administrativă autonomă, de specialitate, independentă, autofinanţată, cu personalitate juridică, a cărei autoritate se exercită pe întreg teritoriul României, şi funcţionează în conformitate cu prevederile prezentei ordonanţe de urgenţă.”
	Nemodificat 
	

	11.
	2. La articolul 1, după alineatul (2) se introduce un nou alineat, alin. (21), cu următorul cuprins:

„(21) – În îndeplinirea atribuţiilor sale Comisia, precum şi persoanele din conducerea acesteia, nu vor solicita sau primi instrucţiuni de orice natură de la nici o altă instituţie sau autoritate publică.”
	Nemodificat 
	

	12.
	3. La articolul 1, alineatul (4) se abrogă.
	Nemodificat 


	

	13.
	4. La articolul 3, după alineatul (2) se introduce un nou alineat, alin. (21), cu următorul cuprins:

„(21) Comisiile reunite prevăzute la alin. (2) vor efectua selecţia propunerilor dintr-o listă care conţine un număr mai mare de candidaţi decât numărul membrilor ce urmează a fi numiţi, selectaţi exclusiv pe baza criteriilor de calificare profesională.”
	Nemodificat 
	

	14.
	5. La articolul 8, alineatul (1) se modifică şi va avea următorul cuprins:

„(1) Durata mandatului de membru al Consiliului Comisiei este de 5 ani, cu excepţia preşedintelui şi a vicepreşedintelui, ale căror mandate vor fi de 6 ani, fiecare membru putând fi reînvestit.”
	5. La articolul 8, alineatul (1) se modifică şi va avea următorul cuprins:

„Art. 8 - (1) Durata mandatului de membru al Consiliului Comisiei este de 5 ani, cu excepţia p reşedintelui şi a vicepreşedintelui, ale căror mandate vor fi de 6 ani, fiecare membru putând fi reînvestit.”
	Tehnică legislativă

	15.
	6. La articolul 16, după alineatul (1) se introduce un nou alineat, alin. (11), cu următorul cuprins:

„(11) Actul prin care Comisia aplică sancţiunea cu amendă constituie titlu executoriu.”
	Nemodificat 
	

	16.
	7. La articolul 17, după alineatul (5) se introduce un nou alineat, alin. (6), cu următorul cuprins:

„(6) Disponibilităţile comisiei pot fi plasate în instrumente purtătoare de dobândă la instituţii de credit, în instrumente ale pieţei monetare, în titluri de stat sau titluri ale administraţiei publice locale, precum şi în alte plasamente sau alocări stabilite prin legislaţia în vigoare.”
	Nemodificat 
	

	17.
	8. Articolul 18 se modifică şi va avea următorul cuprins:

„Art. 18. - Comisia trimite Parlamentului, respectiv Comisiei pentru buget, finanţe şi bănci şi Comisiei pentru  muncă şi protecţie socială ale Camerei Deputaţilor şi Comisiei pentru buget, finanţe, activitate bancară şi piaţă de capital şi Comisiei pentru muncă familie şi protecţie socială ale Senatului, cel târziu până la data de 30 iunie a fiecărui an, raportul său anual de activitate, raportul anual de audit financiar şi execuţia bugetului de venituri şi cheltuieli pentru anul precedent, care vor fi dezbătute în şedinţă comună a Camerelor, fără a fi supuse votului. Comisia, la solicitarea Parlamentului, îi prezintă acestuia şi alte rapoarte.”
	Nemodificat 
	

	18.
	9. După articolul 21, se introduce un nou articol, art. 211, cu următorul cuprins:

„Art. 211 – (1) În toate problemele legate de organizarea şi funcţionarea Comisiei, precum şi de reglementarea, autorizarea, supravegherea şi controlul activităţii în sistemul de pensii private se aplică prevederile prezentei ordonanţe.

(2) Orice dispoziţii legale referitoare la organizarea şi funcţionarea Comisiei şi a sistemului de pensii private sunt administrate de către Comisie.

(3) În caz de conflict între dispoziţiile prezentei ordonanţe şi prevederile cuprinse în alte acte normative în vigoare se aplică prevederile prezentei ordonanţe de urgenţă.”
	Nemodificat 
	

	19.
	10. Articolul 32 se modifică şi va avea următorul cuprins:

„Art. 32 – (1) Membrii Consiliului Comisiei şi personalul de specialitate însărcinat să exercite atribuţii de supraveghere şi control nu răspund civil sau penal, după caz, dacă instanţele judecătoreşti constată îndeplinirea sau omisiunea îndeplinirii de către aceste persoane, cu  bună-credinţă şi fără neglijenţă, a oricărui act sau fapt în legătură cu exercitarea, în condiţiile legii, a atribuţiilor de serviciu.

(2) Cheltuielile de judecată ocazionate de procedurile judiciare iniţiate împotriva persoanelor prevăzute la alin. (1) se suportă de Comisie urmând a fi recuperate, după caz, de la persoana care a căzut în pretenţii.

(3) Încălcarea, cu vinovăţie, de către personalul de specialitate al Comisiei, a îndatoririlor de serviciu atrage răspunderea disciplinară, contravenţională, civilă sau penală, după caz.”
	Nemodificat 
	

	20.
	Art.IV. - Până la intrarea în vigoare a legii unitare de salarizare a personalului din sectorul public, drepturile de natură salarială ale personalului Comisiei de Supraveghere a Sistemului de Pensii Private sunt cele stabilite potrivit reglementărilor legale în vigoare.
	   Se abrogă
	Este reglementat prin Legea nr. 330/2009 privind salarizarea unitară a personalului plătit din fonduri publice publicată în Monitorul Oficial al României nr. 762/2009.

	21.
	Art. V. – Statutul Comisiei Naţionale a Valorilor Mobiliare, aprobat prin Ordonanţa de urgenţă a Guvernului nr. 25/2002, publicată în Monitorul Oficial al României, Partea I nr. 226 din 4 aprilie 2002, aprobată cu modificări prin Legea nr. 514/2002, cu modificările şi completările ulterioare, denumit în continuare Statutul C.N.V.M., se modifică şi se completează după cum urmează:
	Nemodificat 
	

	22.
	1. La articolul 1, alineatul (1) se modifică şi va avea următorul cuprins:

„(1) Comisia Naţională a Valorilor Mobiliare, denumită în continuare C.N.V.M., este o autoritate administrativă autonomă, de specialitate, independentă, autofinanţată, cu personalitate juridică.”
	1. La articolul 1, alineatul (1) se modifică şi va avea următorul cuprins:

„Art. 1 - (1) Comisia Naţională a Valorilor Mobiliare, denumită în continuare C.N.V.M., este o autoritate administrativă autonomă, de specialitate, independentă, autofinanţată, cu personalitate juridică.”
	Tehnică legislativă

	23.
	(2) C.N.V.M. reglementează şi supraveghează piaţa de capital, pieţele reglementate de mărfuri şi instrumente financiare derivate, precum şi instituţiile şi operaţiunile specifice acestora.

(OUG NR. 25/2002 – ANEXĂ)
	La articolul V după punctul 1 se introduce un nou punct, pct. 11, cu următorul cuprins:

«Alineatul 2 al articolului 1 va avea următorul cuprins:»

„(2) C.N.V.M. reglementează şi supraveghează piaţa de capital, pieţele reglementate de mărfuri şi instrumente financiare derivate, precum şi instituţiile, instrumentele şi operaţiunile specifice acestora.”

 
	Potrivit art. 22 din Regulamentul (CE) nr. 1060/2009 al Parlamentului European şi al Consiliului privind agenţiile de rating de credit fiecare stat membru trebuie să desemneze o autoritate competentă pentru aplicarea acestui act normativ european. Unul dintre obiectivele fundamentale ale C.N.V.M. este de a asigura protecţia investitorilor în toate categoriile de instrumente financiare aşa cum acestea sunt definite de Directiva 2004/39/EC. In acest sens se impune introducerea la nivelul statutului C.N.V.M. a unor prevederi exprese privind reglementarea şi supravegherea instrumentelor financiare de către autoritatea pieţei de capital.

	24.
	____________
	La articolul V după punctul 11  se introduce un nou punct, pct. 12, cu următorul cuprins:

12. După alineatul (2) al articolului 1 se introduce un nou alineat, alin. (21) cu următorul cuprins:

(21) C.N.V.M. este autoritatea competentă de reglementare şi supraveghere în sensul art. 22 alin. (1) din Regulamentul (CE) nr. 1060/2009 al Parlamentului European şi al Consiliului privind agenţiile de rating de credit şi are atribuţiile şi competenţele stabilite prin acest act normativ comunitar, exercitate în conformitate cu prevederile prezentului Statut.
	Idem

	25.
	2. La articolul 1, alineatul (3) se abrogă.
	Nemodificat 

	

	26.
	3. La articolul 1, după alineatul (5) se introduc trei noi alineate, alin. (6) – (8), cu următorul cuprins:

„(6) În toate problemele legate de organizarea şi funcţionarea C.N.V.M., precum  şi de reglementarea, autorizarea, supravegherea şi controlul activităţii în piaţa de capital se aplică prevederile Statutului C.N.V.M. şi ale Legii nr. 297/2004 privind piaţa de capital, cu modificările şi completările ulterioare.

(7) Orice dispoziţii legale referitoare la organizarea şi funcţionarea C.N.V.M. şi la piaţa de capital sunt administrate de către C.N.V.M.

(8) În caz de conflict între dispoziţiile Statutului C.N.V.M.  şi ale Legii nr. 297/2004, cu modificările şi completările ulterioare, pe de-o parte, şi prevederile cuprinse în alte acte normative aflate în vigoare, pe de altă parte, se aplică prevederile Statutului C.N.V.M. şi ale Legii nr. 297/2004.”
	Nemodificat 
	

	27.
	4. Articolul 2 se modifică şi va avea următorul cuprins:
„Art. 2. - Obiective fundamentale
C.N.V.M. elaborează şi aplică politica pieţei de capital şi are drept obiective fundamentale:

a) stabilirea şi menţinerea cadrului necesar dezvoltării pieţelor de instrumente financiare;

b) promovarea încrederii în pieţele instrumente financiare şi în investiţiile în instrumente financiare;

c) asigurarea protecţiei operatorilor şi investitorilor împotriva practicilor neloiale, abuzive şi frauduloase;

d) promovarea funcţionării corecte şi transparente a pieţelor de instrumente financiare;

e) prevenirea fraudei, a manipulării pieţei şi asigurarea integrităţii pieţelor de instrumente financiare;
f) stabilirea standardelor de soliditate financiară şi de practică onestă pe pieţele de instrumente financiare;

g) adoptarea măsurilor necesare pentru evitarea apariţiei riscului sistemic pe pieţele de instrumente financiare;

h) prevenirea afectării egalităţii de informare şi tratament al investitorilor sau a intereselor acestora.

i) cooperarea pe plan internaţional cu autorităţi competente similare în scopul atingerii obiectivelor prevăzute la lit. a) – h).”
	4. Articolul 2 se modifică şi va avea următorul cuprins:
„ARTICOLUL 2

Obiective fundamentale
C.N.V.M. elaborează şi aplică politica pieţei de capital şi are drept obiective fundamentale:

a) stabilirea şi menţinerea cadrului necesar dezvoltării pieţelor de instrumente financiare;

b) promovarea încrederii în pieţele instrumente financiare şi în investiţiile în instrumente financiare;

c) asigurarea protecţiei operatorilor şi investitorilor împotriva practicilor neloiale, abuzive şi frauduloase;

d) promovarea funcţionării corecte şi transparente a pieţelor de instrumente financiare;

e) prevenirea fraudei, a manipulării pieţei şi asigurarea integrităţii pieţelor de instrumente financiare;
f) stabilirea standardelor de soliditate financiară şi de practică onestă pe pieţele de instrumente financiare;

g) adoptarea măsurilor necesare pentru evitarea apariţiei riscului sistemic pe pieţele de instrumente financiare;

h) prevenirea afectării egalităţii de informare şi tratament al investitorilor sau a intereselor acestora.

i) cooperarea pe plan internaţional cu autorităţi competente similare în scopul atingerii obiectivelor prevăzute la lit. a) – h).”
	Tehnică legislativă

	28.
	5. La articolul 3, după alineatul (2) se introduce un nou alineat, alin. (21), cu următorul cuprins:

„(21) Comisiile reunite prevăzute la alin. (2) vor efectua selecţia propunerilor dintr-o listă care conţine un număr mai mare de candidaţi decât numărul membrilor ce urmează a fi numiţi, selectaţi exclusiv pe baza experienţei şi calificării tehnice în supravegherea sectorului financiar.”
	Nemodificat 
	

	29.
	6. La articolul 3, alineatul (11), se modifică şi va avea următorul cuprins:

„(11) Membrii C.N.V.M. nu răspund civil sau penal, după caz, dacă instanţele judecătoreşti constată îndeplinirea sau omisiunea îndeplinirii de către aceste persoane, cu bună-credinţă şi fără neglijenţă, a oricărui act sau fapt în legătură cu exercitarea, în condiţiile legii, a atribuţiilor prevăzute de lege.”
	Nemodificat 
	

	30.
	7. La articolul 4, alineatul (1), se modifică şi va avea următorul cuprins:

„(1) Numirea membrilor C.N.V.M. se face pe o perioadă de 5 ani, cu posibilitatea reînnoirii mandatului, în condiţiile alin. (3) şi (4).”
	Nemodificat 
	

	31.
	8. La articolul 4, alineatele (3) şi (4), se modifică şi vor avea următorul cuprins:

„(3) Membrii CNVM trebuie să fie cetăţeni români, cu domiciliul stabil în România, în vârstă de minimum 30 de ani, cu o bună reputaţie şi pregătire profesională în domeniul economic sau juridic, având experienţă de minimum 5 ani în sectorul financiar.”

„(4) Membrii C.N.V.M.:

a) nu pot fi soţi şi nici rude ori afini până la gradul al treilea cu Preşedintele României, preşedinţii Camerelor Parlamentului, membrii Guvernului, guvernatorul Băncii Naţionale a României, preşedintele Comisiei de Supraveghere a Asigurărilor, membrii C.N.V.M.;
b) nu pot fi deputaţi ori senatori, membri ai vreunui partid politic;

c) se dedică exercitării atribuţiilor lor, cu posibilitatea desfăşurării de activităţi didactice, de cercetare ştiinţifică şi de consultanţă sau expertiză pentru organisme internaţionale, cu evitarea conflictului de interese;

d) nu pot fi membri în consiliile de administraţie, directori executivi, cenzori sau auditori ai persoanelor juridice subiecte ale supravegherii C.N.V.M., Comisiei de Supraveghere a Asigurărilor sau Băncii Naţionale a României ori acţionari semnificativi la astfel de persoane juridice, atât ei, cât şi membrii familiilor lor;

e) nu trebuie să aibă cazier fiscal sau judiciar.”
	Nemodificat 
	

	32.
	9. La articolul 4 după alineatul (5) se introduc două noi alineate, alin. (51) şi (52), cu următorul cuprins:

„(51) Revocarea din funcţie a oricărui membru al C.N.V.M. se face în şedinţă comună a celor două Camere ale Parlamentului, la propunerea comisiilor permanente de specialitate ale celor două 

Camere ale Parlamentului prevăzute la art. 3, alin. (2), dacă acesta încetează să îndeplinească condiţiile necesare pentru exercitarea atribuţiilor sale dau dacă se face  vinovat de infracţiuni, incompatibile cu exercitarea calităţii de membru C.N.V.M.

(52) Nici un membru al Comisiei Naţionale a Valorilor Mobiliare nu poate fi revocat din funcţie din  alte motive sau prin altă procedură decât cea prevăzută la alin. (5) şi (51).”
	Nemodificat 
	

	33.
	10. La articolul 5, după alineatul (6) se introduce un nou alineat, alin. (7), cu următorul cuprins:

„(7) În îndeplinirea atribuţiilor, atât membrii cât şi personalul C.N.V.M. nu vor solicita sau primi instrucţiuni de orice natură de la nici o altă instituţie sau autoritate publică.”

	Nemodificat 
	

	34.
	11. La articolul 6, partea introductivă a alineatului (3) se modifică şi va avea următorul cuprins:

„(3) În cadrul negocierii sau al derulării unor acorduri internaţionale la care România sau C.N.V.M. este parte, C.N.V.M. va acorda asistenţă, în special în ce priveşte schimbul de informaţii şi cooperarea în activităţile de investigare. Acest tip de asistenţă include, fără a se limita la acestea:”
	Nemodificat 
	

	35.
	12. La articolul 6, după alineatul (3) se introduce un nou alineat, alin. (31), cu următorul cuprins:

„(31) În cadrul relaţiilor de cooperare internaţională, pentru a da curs solicitărilor formulate de către alte autorităţi competente similare care derulează investigaţii pentru încălcări ale legislaţiei proprii, C.N.V.M. îşi exercită prerogativele legale cu care este investită, în condiţiile legii.”
	Nemodificat 
	

	36.
	13. La articolul 6, alineatul (4) se modifică şi va avea următorul cuprins:

„(4) C.N.V.M. va emite reglementări privind procedura de cooperare cu autorităţile competente similare, în conformitate cu legislaţia comunitară în vigoare.”
	Nemodificat 
	

	37.
	14. La articolul 7, după alineatul (3) se introduc trei noi alineate, alin. (31) – (33), cu următorul cuprins:

„(31) C.N.V.M. este competentă să ia măsuri pentru impunerea respectării legislaţiei pieţei de capital şi să aplice sancţiunile legale în cazurile de nerespectare a acestora.

(32) C.N.V.M. autorizează, controlează şi verifică pe baza raportărilor primite şi prin inspecţii la faţa locului, registrele, conturile de numerar şi de instrumente financiare şi orice alte documente ale entităţilor reglementate, autorizate şi/sau supravegheate, dacă apreciază că este necesar.

(33) C.N.V.M. are dreptul să solicite orice informaţii şi să aibă acces la orice document, sub orice formă ar fi, de la şi cu privire la orice persoană sau entitate supusă supravegherii sale, în exercitarea atribuţiilor sale de autorizare, supraveghere şi control, pentru îndeplinirea obiectivelor fundamentale prevăzute la art. 2.”
	Nemodificat 
	

	38.
	15. La articolul 10, alineatul (1) se modifică şi va avea următorul cuprins:

„(1) C.N.V.M. poate delega unor agenţi ai săi ori unor instituţii sau organisme ale pieţelor de instrumente financiare, una sau mai multe dintre prerogativele cu care este învestită prin lege.”
	Nemodificat 
	

	39.
	16. După articolul 12, se introduce un nou articol, art. 121, cu următorul cuprins:

„Bugetul C.N.V.M.

Art. 121. Bugetul anual de venituri şi cheltuieli se aprobă de către C.N.V.M. şi se verifică, în execuţie, conform practicilor şi procedurilor controlului şi auditului intern.”
	16. După articolul 12, se introduce un nou articol, art. 121, cu următorul cuprins:

ARTICOLUL 121

Bugetul C.N.V.M.

Bugetul anual de venituri şi cheltuieli se aprobă de către C.N.V.M. şi se verifică, în execuţie, conform practicilor şi procedurilor controlului şi auditului intern.”
	Tehnică legislativă.

	40.
	17. La articolul 12, alineatele (2) şi (3) se modifică şi vor avea următorul cuprins:

„(2) Veniturile C.N.V.M. provin din:

a) o cotă de cel mult 0,08% din valoarea tranzacţiilor cu instrumente financiare supuse reglementării şi/sau supravegherii C.N.V.M. suportată de către cumpărător cu excepţia instrumentelor financiare derivate;
b) o cotă lunară de cel mult 0,1% din valoarea activului net al organismelor de plasament colectiv;

c) o cotă de cel mult 0,5% din valoarea ofertelor publice de vânzare;

d) o cotă de cel mult 2% din valoarea ofertelor publice de cumpărare-preluare;

e) tarife şi cote pentru tranzacţiile cu instrumente financiare derivate;

f) tarife şi cote percepute la activităţi pentru care se emite de către C.N.V.M. un act individual;

g) tarife şi cote percepute pentru prestarea de servicii către entităţi supravegheate sau terţe persoane;

h) penalităţi stabilite prin reglementări proprii ca sancţiuni patrimoniale;

i) donaţii;

j) activităţi de editură, publicitate, multiplicare;

k) orice alte surse legale.

(3) Cotele şi tarifele prevăzute alin. (2) se stabilesc periodic prin regulament al C.N.V.M.”
	Nemodificat 
	

	41.
	18. La articolul 13, alineatele (4) şi (5) se abrogă.
	Nemodificat 
	

	42.
	19. După articolul 13 se introduce un articol nou, art. 131, cu următorul cuprins:

„Art. 131. - Valorificarea disponibilităţilor băneşti

Disponibilităţile băneşti ale Comisiei Naţionale a Valorilor Mobiliare, în vederea fructificării acestora, pot fi plasate, în condiţiile existente pe piaţă şi cu evitarea conflictului de interese, în instrumente purtătoare de dobândă la instituţii de credit, în titluri de stat sau titluri ale administraţiei publice locale, precum şi în alte instrumente cu grad de risc scăzut.”
	19. După articolul 13 se introduce un articol nou, art. 131, cu următorul cuprins:

„ARTICOLUL 131
Valorificarea disponibilităţilor băneşti

Disponibilităţile băneşti ale Comisiei Naţionale a Valorilor Mobiliare, în vederea fructificării acestora, pot fi plasate, în condiţiile existente pe piaţă şi cu evitarea conflictului de interese, în instrumente purtătoare de dobândă la instituţii de credit, în titluri de stat sau titluri ale administraţiei publice locale, precum şi în alte instrumente cu grad de risc scăzut.”
	Tehnică legislativă

	43.
	20. La articolul 14, alineatul (3) se modifică şi va avea următorul cuprins:

„(3) Cheltuielile sunt stabilite prin bugetul anual al C.N.V.M. în conformitate cu obiectivele şi sarcinile acesteia.”
	Nemodificat 
	

	44.
	21. Articolul 15 se modifică şi va avea următorul cuprins:

„Art. 15. - Personalul C.N.V.M.
(1) Personalul C.N.V.M. va fi angajat conform prevederilor Legii nr. 53/2003 - Codul muncii.

(2) Prevederile art. 4 alin. (4) lit. c), d) şi e) se aplică şi salariaţilor C.N.V.M.

(3) Personalul angajat poate fi detaşat în condiţiile legii la alte autorităţi de reglementare din ţară sau din străinătate, respectiv la entităţi supravegheate. În timpul detaşării aceştia rămân angajaţi ai C.N.V.M. şi semnează un contract de confidenţialitate cu entitatea la care au fost detaşaţi.

(4) Personalul C.N.V.M. nu răspunde civil sau penal, după caz, dacă instanţele judecătoreşti constată îndeplinirea sau omisiunea îndeplinirii de către aceste persoane, cu bună-credinţă şi fără neglijenţă, a oricărui act sau fapt în legătură cu exercitarea, în condiţiile legii, a atribuţiilor de serviciu.”
	Nemodificat 
	

	45.
	22. După articolul 15 se introduce un nou articol, art. 151, cu următorul cuprins:

„Art. 151. – Cheltuieli judiciare

Cheltuielile de judecată ocazionate de procedurile judiciare iniţiate împotriva membrilor CNVM şi a personalului acesteia se suportă de Comisia Naţională a Valorilor Mobiliare, urmând a fi recuperate, după caz, de la persoana care a căzut în pretenţii.”
	Nemodificat 
	

	46.
	23. Articolul 16 se modifică şi va avea următorul cuprins:

„Art. 16. – Comisia Naţională a Valorilor Mobiliare trimite Parlamentului României, respectiv Comisiei pentru politică economică, reformă şi privatizare şi Comisiei pentru buget, finanţe şi bănci ale Camerei Deputaţilor, şi Comisiei economice, industrii şi servicii şi Comisiei pentru buget, finanţe, activitate bancară şi piaţă de capital ale Senatului, până la data de 3o iunie a anului următor, raportul său anual de activitate, care cuprinde activităţile C.N.V.M., raportul anual de audit financiar şi execuţia bugetului de venituri şi cheltuieli pentru anul precedent, care vor fi dezbătute, în şedinţă comună a Camerelor Parlamentului, fără a fi supuse votului. Comisia, la solicitarea Parlamentului, îi prezintă acestuia şi alte rapoarte.”
	Nemodificat 
	

	47.
	24. La articolul 17, după alineatul (3) se introduce un nou alineat, alin. (4), cu următorul cuprins:

„(4) Actul individual prin care C.N.V.M. aplică sancţiunea cu amendă constituie titlu executoriu.”
	
	

	48.
	Art.VI. - Până la intrarea în vigoare a legii unitare de salarizare a personalului din sectorul public, drepturile de natură salarială ale personalului Comisiei Naţionale a Valorilor Mobiliare sunt cele stabilite potrivit reglementărilor legale în vigoare.
	   Se abrogă
	Este reglementat prin Legea nr. 330/2009 privind salarizarea unitară a personalului plătit din fonduri publice publicată în Monitorul Oficial al României nr. 762/2009.

	49.
	Art.VII. – Legea nr. 32/2000 privind activitatea de asigurare şi supravegherea asigurărilor, publicată în Monitorul Oficial al României, Partea I, nr. 148 din 10 aprilie 2000, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, dându-se textelor o nouă renumerotare.

	Nemodificat 
	

	50.
	Art.VIII. - Ordonanţa de urgenţă a Guvernului nr. 25/2002, privind Statutul Comisiei Naţionale a Valorilor Mobiliare, publicată în Monitorul Oficial al României, Partea I, nr. 226 din 4 aprilie 2002, aprobată cu modificări şi completări prin Legea nr. 514/2002, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, dându-se textelor o nouă numerotare.
	Nemodificat 
	

	51.
	_______________
	După Articolul VIII se introduce un nou articol, Articolul IX, cu următorul cuprins:
Art.IX. – Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, publicată în Monitorul Oficial al României, Partea I nr. 509 din 15 iunie 2005, aprobată cu modificări şi completări prin Legea nr. 313/2005, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Tehnică legislativă.

